MiCasa SuCasa Manor is in 1935 gebou en in die hartjie van Brooklyn, Pretoria, geleë. Dié huis bied fantastiese verblyf vir sakereisigers en vakansiegangers. Die buurt is gewild vir boombelynde lanings en vriendelike mense.
Dié elegante eiendom het stylvolle selfsorg-ateljeewoonstelle met hul eie ingange. Elke woonstel het 'n en suite-badkamer wat toegang bied tot die binnehof.
Die atmosfeer is rustig, gesofistikeerd en bied 'n tydlose bekoring. Ons lewer ook puik diens en skenk aandag aan die fynere detail. Verder belowe ons ook om jou ontspanne en bederf te laat voel. Geriewe sluit jou eie kombuis met 'n mikrogolf en y…
Die atmosfeer is rustig, gesofistikeerd en bied 'n tydlose bekoring. Ons lewer ook puik diens en skenk aandag aan die fynere detail. Verder belowe ons ook om jou ontspanne en bederf te laat voel. Geriewe sluit jou eie kombuis met 'n mikrogolf en yskas in. Ontbyt, middag- en aandete is op versoek beskikbaar.
MiCasa SuCasa Manor se ligging is ideaal en bied maklike toegang tot geriewe en besienswaardighede soos die Uniegebou, Brooklyn-sentrum, die Universiteit van Pretoria, Loftus Versfeld en die meeste hospitale in die omgewing.
Veilige, privaat parkeerplek word voorsien.